|  |  |
| --- | --- |
| **Κείμενο 4 Eγώ και οι κολλητοί μου...**  Η σημασία της φιλίας για τους νέους Έλληνες εκφράζεται απόλυτα μέσα από αυτή τη μεταφορική φράση για να δείξεις τον φίλο σου: «ο κολλητός/η κολλητή μου». **Στην Ελλάδα** υπάρχει μια παράδοση στο θέμα της φιλίας, η οποία ανιχνεύεται μέχρι και την αρχαιότητα με μερικά ζευγάρια φίλων οι οποίοι πέρασαν στην αθανασία του μύθου ή της ιστορίας. Οι Σπαρτιάτες πολεμούσαν πάντοτε ανά ζεύγη και ο καθένας ήταν δεμένος με τον φίλο και συμπολεμιστή του πραγματικά στη ζωή και τον θάνατο. **Σήμερα**, η αίσθηση της εγγύτητας που νιώθεις για κάποιον άλλο εκφράζεται με αυτή τη μεταφορική φράση, η οποία εκτός των άλλων εννοεί ότι υπάρχουν πλήθος πραγμάτων που συντελούν στη «χημεία» μεταξύ εσένα και των φίλων σου. **Στις μικρότερες ηλικίες** το σχολείο και στις λίγο μεγαλύτερες το Πανεπιστήμιο φαίνεται ότι είναι οι κατεξοχήν χώροι στους οποίους οικοδομούνται οι φιλίες, **ενώ** αργότερα οι χώροι εργασίας. Στην Ελλάδα δεν υπάρχει ισχυρή παράδοση άλλου τύπου κλειστών ομάδων (όπως είναι τα clubs κοινών ενδιαφερόντων, οι σύλλογοι δραστηριοτήτων κτλ.), ώστε να προκύπτουν φιλίες μέσα από παρόμοιες συγκεντρώσεις. **Αντιθέτως**, στα μεγάλα αστικά κέντρα, παρά την υπερσυσσώρευση πληθυσμού πολλές φορές και την αίσθηση αποξένωσης που υπάρχει, η γειτονιά υπάρχει και λειτουργεί ακόμη ως χώρος αλλά και ως κριτήριο επιλογής φίλων. Αυτό **όμως** που οι Έλληνες νέοι εκτιμούν **περισσότερο** στη φιλία είναι αυτή η αίσθηση του να μοιράζεσαι κοινούς κώδικες επικοινωνίας με κάποιον άλλο και να πιστεύεις –άσχετα με το αν ισχύει πραγματικά ή όχι– ότι ο φίλος ή οι φίλοι σου θα σε ακολουθούν και θα σε στηρίζουν σε όλη σου τη ζωή. (254 λέξεις)  <http://www.mfa.gr/greek/greece/windows/young_people/friends.html> | **Τα βήματα πριν την περίληψη**  **1.**Διαβάζω προσεκτικά όλο το κείμενο.  **2.**Εντοπίζω τη **θεματική πρόταση** που με οδηγεί στο κύριο θέμα της παραγράφου. Αναζητώ τα **βασικά νοήματα** και από τον πλαγιότιτλο και από τις λεπτομέρειες, υπογραμμίζω δηλαδή τις **λέξεις/φράσεις- κλειδιά***.*  **3.** Συμπεραίνω **τον τρόπο ή τους τρόπους** με τον/τους οποίο/ους **αναπτύσσεται** η παράγραφος (παραδείγματα & σύγκριση- αντίθεση). Αυτό σημαίνει ότι παρατηρώ και τις **λέξεις/φράσεις με τις οποίες συνδέονται** οι προτάσεις της παραγράφου, π.χ. *αντιθέτως, όμως.*  **4.** Διατυπώνω το **θέμα** του κειμένου (το θεματικό κέντρο).  [Το θέμα εμπεριέχεται στη θεματική πρόταση (στην αρχή) και στην κατακλείδα (στο τέλος) της παραγράφου].  *Το νόημα της φιλίας για τους Έλληνες νέους στη φράση «ο κολλητός/η κολλητή μου».* |

*Γράφω την περίληψη …*

**Στο κείμενο παρουσιάζεται** το νόημα της φιλίας, όπως αποτυπώνεται στη φράση την νέων Ελλήνων «*ο κολλητός/η κολλητή μου*». **Αρχικά ο συγγραφέας αναφέρει παραδείγματα** που δείχνουν ότι η αληθινή φιλία είναι αξία γνωστή από την αρχαιότητα, ενώ και σήμερα η συγκεκριμένη φράση δηλώνει το αίσθημα οικειότητας με τους φίλους μας. **Επιπλέον, τονίζει ότι** στην Ελλάδα η φιλία αναπτύσσεται αρχικά στα σχολεία, έπειτα στην εργασία, ακόμα και στις γειτονιές των μεγαλουπόλεων. **Τέλος**, οι Έλληνες νέοι σέβονται τη φιλία και τη θεωρούν ουσιαστική επικοινωνία, έκφραση παντοτινής πίστης και αφοσίωσης. (86 λέξεις)

**ΣΗΜΑΝΤΙΚΟ!** Παρατήρησε

**1.** ότι τόσο στο θέμα του κειμένου (βήμα 4) όσο και στο κείμενο της περίληψης, **αποφεύγουμε** όσο μπορούμε να χρησιμοποιούμε τις ίδιες λέξεις και φράσεις, αντιγράφοντας το κείμενο, αλλά τις **αντικαθιστούμε** με συνώνυμες π.χ. *αποτυπώνει* αντί *εκφράζει*, *εργασία* αντί *χώρο εργασίας*, *σέβονται* αντί *εκτιμούν, ουσιαστική επικοινωνία αντί*  *η αίσθηση του να μοιράζεσαι κοινούς κώδικες επικοινωνίας με κάποιον άλλο* … εξοικονομώντας και λέξεις!

**2**.ότι νοερά διαγράψαμε όσες πληροφορίες θεωρούμε λιγότερο σημαντικές! Ίσως η σχηματική περίληψη του κειμένου, η οποία ακολουθεί σε βοηθήσει…

**3**. χρησιμοποιούμε συνδετικές λέξεις και φράσεις, για να συνδέσουμε τα βασικά νοήματα (που υπογραμμίσαμε) όσο πιο επιδέξια μπορούμε. Δεν τα γράφουμε «ξεκάρφωτα» το ένα από το άλλο!

**ΕΡΩΤΗΣΕΙΣ ΚΑΤΑΝΟΗΣΗΣ**

**1.** Ποιο είναι το θέμα του κειμένου;

**2.** Τι αποδεικνύει ο συντάκτης του κειμένου αναφέροντας παραδείγματα από την αρχαιότητα στο απόσπασμα «*Στην Ελλάδα … τον θάνατο*»;

**3.** Τι εκφράζει στη δική μας εποχή η φράση «*ο κολλητός/η κολλητή μου*»;

**4.** Σε ποιους χώρους «ανθίζει» η φιλία στην Ελλάδα;

**5.** Γιατί οι Έλληνες νέοι εκτιμούν/σέβονται τη φιλία;

**1**.

**2**

**α.** ……………………………………………………………………………………….

**β.** ……………………………………………………………………………………….

**3**

⬇

**4**

**α.** ………………………………………………………

**β**. ………………………………………………………

**γ.** ………………………………………………………

**δ.** ………………………………………………………

⬇

⬇

**5**

**α.** ……………………………………………………………………………………………..

**β**. ……………………………………………………………………………………………..

**γ.** …………………………………………………………………………………………….

Προσπαθώντας να απαντήσεις σε αυτές τις ερωτήσεις, τι παρατηρείς σε σχέση με τον προηγούμενο τρόπο συγγραφής της περίληψης; Μπορείς τελικά να καταλάβεις ποιες διαφορές υπάρχουν μεταξύ αυτής (*της σχηματικής*) και της προηγούμενης (*της πληροφοριακής*) περίληψης;

Αν θέλεις, μπορείς να πεις ελεύθερα στην τάξη ποιον τρόπο (διδασκαλίας) προτιμάς!